
Budapest Főváros Önkormányzata 2020. évi összevont költségvetéséről szóló 9/2020. (II. 29.) önkormányzati rendelet végrehajtásáról 
Budapest főpolgármestere
a veszélyhelyzet kihirdetéséről szóló 27/2021. (I. 29.) Korm. rendelet 1. §-ában kihirdetett veszélyhelyzetre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a Fővárosi Közgyűlés feladat- és hatáskörét gyakorolva,
a Főváros Közgyűlésnek az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva
a következőket rendeli el:
1. §
(1) Budapest Főváros Önkormányzata 2020. évi összevont költségvetéséről szóló 9/2020. (II. 29.) önkormányzati rendelete végrehajtását
a) 553 219 903 ezer Ft bevételi főösszeggel,
b) 520 881 459 ezer Ft kiadási főösszeggel,
c) 32 338 444 ezer Ft nettó többlettel
jóváhagyja.
(2) Az (1) bekezdés szerinti bevételi főösszeg előirányzat-csoportonkénti összegeit az 1. melléklet 13. oszlopa tartalmazza.
(3) Az (1) bekezdés szerinti kiadási főösszeg előirányzat-csoportonkénti összegeit a 2. melléklet 13. oszlopa tartalmazza.
2. §
Budapest Főváros Önkormányzata 2020. évi összevont költségvetésének teljesítését a 3. melléklet tartalmazza.
3. §
A felújítási kiadások feladatonkénti teljesítését a 4. és 4/a. melléklet tartalmazza.
4. §
A beruházási kiadások feladatonkénti teljesítését az 5. és 5/a. melléklet tartalmazza.
5. §
Ez a rendelet a kihirdetését követő napon lép hatályba, és a kihirdetését követő második napon hatályát veszti.

Általános indokolás
A zárszámadási rendelet a törvényi előírásoknak megfelelően – a jóváhagyott költségvetés szerinti szerkezetben – tartalmazza Budapest Főváros Önkormányzata 2020. évi összevont költségvetéséről szóló, többször módosított 9/2020. (II. 29.) önkormányzati rendelet végrehajtásának adatait.
A jogalkotásról szóló 2010. évi CXXX. törvény 17. § (1)-(2) bekezdése értelmében a jogszabály előkészítője az előzetes hatásvizsgálatot elvégezte. A Budapest Főváros Önkormányzata 2020. évi összevont költségvetése végrehajtásáról szóló rendeletnek nincs sem közvetett, sem közvetlen adminisztratív, társadalmi, gazdasági, környezeti és egészségi hatása, mert a zárszámadási rendelet a 2020. évi összevont költségvetés végrehajtásáról, a bevételek és kiadások alakulásáról közöl tényadatokat.
A személyi, szervezeti, tárgyi, pénzügyi feltételek jelen rendelet alkalmazásában nem értelmezhetők, mivel az egy lezárt időszak gazdálkodásának tényadatait mutatja be, a jövő időszakra vonatkozó kötelezettséget, elvégzendő feladatot nem tartalmaz.
A Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a www.budapest.hu honlapon keresztül annak érdekében, hogy az érintettek tudomást szerezzenek a készülő rendelet-tervezetről.
Részletes indokolás
1-4. § 
Az 1-4. §-ok Budapest Főváros Önkormányzata 2020. évi összevont költségvetéséről szóló, többször módosított 9/2020. (II. 29.) önkormányzati rendelet végrehajtásából adódó teljesítési adatokat tartalmazzák a 2020. évi jóváhagyott költségvetés szerkezetének megfelelően.
5. § 
Az 5. § a rendelet hatályba lépéséről és a deregulációról rendelkezik.

